En kilde, Lennons opprinnelige barndomsvenn og fortrolige, Peter Shotton, påstår i sin bok fra 1983 at stilt overfor en pågående Epstein hadde Lennon etterhvert delvis gitt etter: «Jeg lot ham onanere meg (), og det var det.» Beatles-biografen Hunter Davies erindret også at Lennon fortalte ham at han hadde samtykket i «en episode» for «å se hvordan det var». Skribenten Albert Goldman gjorde svært mye ut av begge påstandene i sin bok og spekulerte i en livslang affære mellom de to mennene, men dette er ekstremt lite sannsynlig. Det er ellers kjent at Epstein var svært omhyggelig med å ikke framstå som om han hadde noen favoritter blant gruppens medlemmer i frykt for at det ville skape problemer innad i gruppen.